text: Bil kan køre uden chauffør
  05 november 2013 kl. 16.49
  For første gang nogensinde blev en førerløs bil i dag sluppet ud i trafikken i Danmark - på offentlig vej. Det var en såkaldt testkørsel - en forsmag på den fagre nye verden.
  Fremtidens bil blev i dag præsenteret i Kolding.
  En bil, der kan køre uden en chauffør.
  Den kører udelukkende ved hjælp af GPS, sensorer og solide kort-data.
  Bilen er spækket med teknologi, der skal erstatte menneskets hjerne og sanser - bl.a. en række kameraer.
  På forskærmene sidder kameraer, der kigger til siden og analyserer det, man kommer forbi.
  Samtidigt er der kameraer, der kigger fremad og analyserer, hvad man møder og får bilen til at reagere efter det.
  Den førerløse bil kan spare menneskeliv. 
  Hvert år dør 40.000 mennesker på de europæiske veje. 93 procent af ulykkerne skyldes menneskelige fejl og uopmærksomhed.
  